Viking mistet seieren: – Stor fare for at vi rykker ned
– Det er stor fare for at vi rykker ned. Det brenner et blått lys for oss nå. Men vi skal ikke gi oss så lenge det er teoretiske muligheter, lover Danielsen med over 450 kamper for Viking siden 2003. Men motgangen bare fortsetter for Ian Burchnalls mannskap. Før matchen fastslo fotballekspertene Bengt Eriksen og Bernt Hulsker at bærer rett ned i Obos-ligaen med den gamle mesterklubben. Det ser ikke lyst ut med 10 poeng på 16 kamper. Avstanden opp til Kristiansund på kvalikplass er syv poeng. Redaksjonelt samarbeidVG Live: Kampen minutt for minutt – Jeg tror Viking allerede er klare for nedrykk, sier VG-ekspert Hulsker. Viking har ikke rykket ned siden 1986 og har nå vært sammenhengende i eliteserien i 29 sesonger. – De må ha over 30 poeng for å klare seg. Jeg kan ikke se at Viking har det i seg, sier Eurosports Bengt Eriksen. Viking må i tilfelle øke poengsnittet fra 0,62 til 1,5 poeng pr. kamp. Det kan virke utopisk – selv om spissen Tommy Høiland og flere nye spillere er på vei inn. – Nå er vi nødt til å gå for seire i hver eneste kamp. Det er et voldsomt press å legge på seg selv. Men slik er situasjonen blitt. Vi må slå Odd, sier Viking-kapteinen (32) før den tradisjonelt tøffe bortekampen i Skien kommende søndag. Viking utnyttet sekundene etter at superveteran Kjetil Wæhler (41) måtte ut med en kneskade. Tidenes eldste utespiller i eliteserien har hatt et såkalt ødem i høyre kne siden slutten av mai. – Håper det bare er en smell og at smertene avtar frem mot Rosenborg lørdag, skriver Wæhler i en sms til VG. Passiviteten var stor i Sogndal-forsvaret da Viking-stopper Rasmus Martinsen i sekundene etter – med noe nær skulderen – fikk dyttet inn en André Danielsen-corner fra kort hold. Keeper Mathias Dyngeland gremmer seg nok over den. Viking-treneren: Trenger fem-seks nye spillere – Det var egentlig ikke meningen jeg skulle være med opp, sier Martinsen. Han beveget seg likevel inn 16-meteren da Sogndal var reduserte til 10 mann. Martinsen og Viking-stadion eksploderte, men gikk på en smell allerede minuttet etter. Rasmus Martinsen var involvert da Sogndal slapp til i motsatt ende av banen. Eirik Schulze vippet ballen frem til Martin Ramsland, som med sin sjette scoring for sesongen ordnet utligningen. – Vi rotet det til nok en gang, fastslår målscorer Rasmus Martinsen til Max. Han mener hver kamp blir som en «matchball» de siste 14 serierundene. Viking har kun plukket to hjemmepoeng på de fire siste rundene. – Vi slapp inn 30 sekunder etter at vi scoret. Vi stresser når vi forsvarer oss og klarer aldri å få roen til å kontrollere kampene, forklarer André Danielsen. Sogndal har ikke vunnet en bortekamp mot Viking siden Lasse Opseth sikret 2-1-seier på nivå 2 for 30 år siden. Sogndal har aldri vunnet en eliteseriekamp i Stavanger, men var godt fornøyd med ett poeng i kveld. Innbytter Zymer Bytyqi fikk en kjempemulighet på overtid, men Sogndals landslagsuttatte keeper, Dyngeland, reddet glimrende. – Det var et iherdig Viking-lag som kjempet for livet. Så vi tar med oss dette poenget her, sier Sogndal-trener Eirik Bakke - som spesielt kunne være fornøyd med ungguttene Johan Hove (16) og Ulrik Fredriksen (18). Bakke om Sogndal-utvisning: – En god takling Viking startet også matchen med å eie ballen, men var langt fra å spille seg gjennom forsvarsverket rundt Wæhler bak hos Sogndal. Tor André Aasheim skapte stadig situasjoner på høyrekanten, men inne i Sogndals 16-meter var det lukket og låst. Den eneste som slapp til med en sjanse var Samuel Adegbenro. Men nigerianeren blåste sin sjanse – på volley – over målet til Magnus Dyngeland. – Jeg føler at vi har full kontroll, sa Sogndal-kapteinen i pausen. I stedet var det Viking-keeper Iven Austbø som måtte frem med redningene. Da Karol Mets mistet ballen ut til venstre, fikk Sogndals Gilbert Koomson sjansen fra skrått hold. Men Austbø reddet fra ghaneseren, som scoret tre da Viking ble knust 4 – 0 i mai. Rett etterpå fikk Martin Ramsland en ny sjanse for Sogndal. Iven Austbø sto for omgangens prestasjon da Viking-keeperen avverget med en reaksjonsredning.
(Viking-Sogndal 1-1) De fikk ledelsen de jaktet på, men Viking klarte nok en gang ikke å holde på de tre poengene. Martin Ramsland fikset Sogndal-utligning minuttet etter Viking-scoringen.